钦定古今图书集成/明伦汇编/交谊典/第003卷 > 语类 > 《力行》
## 钦定古今图书集成/明伦汇编/交谊典/第003卷 > 语类 > 《力行》

人心不可狭小，其待人接物，胸中不可先分厚薄，有
所别异。曰“惟君子为能通天下之志。”放令规模宽阔，
使人人各得尽其情，多少快活。

问：“待人接物，随其情之厚薄轻重而为酬酢耶？一切
不问而待之以厚耶？”曰：“知所以处心持己之道，则所
以接人待物，自有准则。”